**Szombathely Megyei Jogú Város Önkormányzata Közgyűlésének**

**…...../2024. (………....) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a szociális igazgatásról és szociális ellátásokról szóló 1993. évi III. törvény 92. § (1) – (2) bekezdésében és a gyermekek védelméről és a gyámügyi igazgatásról szóló 1997. évi XXXI. törvény 29. § (1) – (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet 3. § (4) bekezdése helyébe a következő rendelkezés lép:

„(4) A személyi térítési díj méltányosságból történő, határozott vagy határozatlan időre történő csökkentésének vagy elengedésének különösen akkor van helye,

*a)* ha a kérelmezőre eső lakásfenntartási költség, gyógyszerköltség, valamint a megállapított személyi térítési díj havi összege a rendszeres havi jövedelmét meghaladja,

*b)* ha a kérelmező Szombathely Megyei Jogú Város Önkormányzata által elfogadott ingyenes vagyoni értékű felajánlást tett, legfeljebb a felajánlás szakértő által megbecsült értékéig.”

**2. §**

Ez a rendelet a kihirdetését követő napon lép hatályba.

**3. §**

E rendelet rendelkezéseit a rendelet hatálybalépésekor folyamatban lévő ügyekben is alkalmazni kell.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |